6 klein huisies perfek vir ‘n plattelandse lewe
​6 klein huisies perfek vir ‘n plattelandse lewe
Johannes van Graan 29 June, 2017 16:00
Nie almal van ons is gemaak om in die stad te bly nie – die verkeer, die min spasie, die besoedeling… nee wat, ‘n gemaklike lewe in die platteland is wat baie mense eerder verkies.
Dit is waarop ons vandag wil fokus: die soort huisie wat jy kan aanskaf vir jou droomlewe buite die stad. Natuurlik verskil smaak, daarom het ons 6 verskillende huisstyle gekies.
Loer gerus na ons lysie en besluit self watse klein-maar-stylvolle huis die beste by jou plattelandse lewe sal pas.
1. Modern, tog klassiek
Ons eerste voorbeeld vat die moderne styl nou nie te ernstig op nie, maar bly ook ver weg van ‘n rustieke ontwerp. Plus, hoe kan jy nou “nee” sê vir ‘n plattelandse huisie met sulke groot vensters en ‘n lekker stoepie?
2. Ietsie meer sjiek
Ons dink hierdie moderne huis se spierwit styl gaan hom ektra prominent maak in ‘n groen landskap. En kyk net na daardie lekker afdak stoep wat hom omhels van voor af, om nie eers te praat van die stylvolle oprit nie!
3. ‘n Rou ontwerp
Hierdie minimalistiese styl geniet ‘n hele paar elemente wat ons aan die platteland herinner, soos daardie houtmuur wat amper ‘n tamaai groot skuurdeur kon wees, asook die heerlike rou materiale en teksture (daardie baksteenmuur, betondak en sementvloer) wat soveel karakter gee!
4. Gerieflike geometriese vorms
Hierdie moderne huis se boustyl is dalk eenvoudig, maar dis beslis nie vervelig nie. Die geometriese vorms, lekker teksture en kontrasterende kleure sorg vir treffende styl.
Al wat ons sou byvoeg is ‘n lekker groot stoep aan die buitekant!
5. Heel gepas vir dorp en plaas
Net omdat jy platteland toe trek beteken dit nie jy moet ALLES in die stad of drop groet nie. Hierdie moderne huis geniet ‘n styl wat mens sommer maklik in ‘n woonbuurt sal aantref, wat ons laat dink hy sal ook heel perfek lyk buite die stad.
6. Eenvoudig, maar stylvol
Ons sluit af met nog ‘n voorbeeld wat ons herinner dat ‘eenvoudig’ nie noodwendig ‘vervelig’ hoef te wees nie. Die kliptekstuur, houtpale van die afdak en teëlvloer stoep gee lekker styl aan hierdie ontwerp. Voeg net ‘n lekker welige tuintjie by en hierdie huisie sal perfek in die platteland aanpas!
Dorp of plaas, maak nie saak nie, hierso is 14 klein(erige) huise om van te droom.
Watse huis sal jy verkies vir die platteland?